《九日增江舟中与仁伯代骧两弟小酌》
明代·李孙宸

何事登高会，翻为荡桨游。青山曾几日，沧海正宜秋。

落照低鸿影，空江罢钓舟。举杯兄弟在，不动插萸愁。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。